“Shang-Chi and the Legend of the Ten Rings” Hanya Akan Ditayangkan Di Pawagam
Dikala filem Black Widow mendapat pelepasan serentak di pawagam dan Disney+, filem kedua MCU Fasa 4 Shang-Chi and the Legend of the Ten Rings hanya akan ditayangkan di pawagam pada 3 September ini.  Shang-Chi and the Legend of the Ten Rings  Walaupun dunia sedang menghadapi variant Delta Covid-19, Shang-Chi and the Legend of the Ten Rings tetap ditayangkan secara eksklusif di pawagam tanpa Premier Access Disney+. Menurut Ketua Pegawai Eksekutif Disney Bob Chapek, perjanjian pengedaran menjadi faktor Shang-Chi tidak dimasukkan ke platform digital pada tarikh pelancaran.  Shang-Chi and the Legend of the Ten Rings  Bagaimanapun, Disney mengganggap ia sebagai percubaan kerana Shang-Chi mempunyai tempoh eksklusif di pawagam selama 45 hari sebelum tersedia di platform digital. Disney dilaporkan akan melihat strategi pemasaran Shang-Chi dan bagaimana ia berfungsi untuk filem mereka di masa hadapan. Diarahkan oleh Destin Daniel Cretton dari lakon layar yang ditulis oleh Dave Callaham, Shang-Chi and the Legend of the Ten Ring akan menceritakan tentang watak utama yang akan menentang organisasi penganas dikenali sebagai Ten Rings.  Shang-Chi and the Legend of the Ten Ring  Simu Liu akan memainkan watak utama sebagai Shang-Chi, dan dia disertai Tony Leung sebagai ‘the real’ Mandarin, Awkwafina, Michelle Yeoh, Florian Munteanu dan ramai lagi. Dikenali sebagai The Master of Kung Fu, Shang-Chi pertama kali diperkenalkan di halaman Special Marvel Edition # 15 pada tahun 1973 setelah mereka gagal memperoleh hak untuk siri TV Kung Fu yang terkenal ketika itu, yang dibintangi oleh David Carradine. Sebagai pakar pertempuran, Shang-Chi akhirnya memperoleh kemampuan untuk membuat sejumlah replika dirinya. Setelah Special Marvel Edition mengubah namanya menjadi The Hands of Shang-Chi: Master of Kung Fu, watak itu terus muncul dalam terbitan Marvel Team-Up dan Marvel Two-in-One. Dia juga pernah menjadi anggota The Avengers and Heroes for Hire, yang terakhir bersama rakan-rakan tuan kung fu, Daughter of the Dragon.